प्लास्टिक भा पलास्टिक (Plastic) एगो बनावटी पदार्थ हवे जे प्रकृति में अपने आप ना पावल जाला बलुक मनुष्य द्वारा रासायनिक प्रक्रिया से बनावल जाला आ एह कटेगरी में बहुत सारा पदार्थ आवे लें जे सिंथेटिक पॉलीमर होलें या फिर कार्बनिक यौगिक (ऑर्गेनिक कंपाउंड) होलें जिनहन के ढाल के बिबिबिध किसिम के चीज बनावल जा सके ला। प्लास्टीसिटी अइसन गुण के कहल जाला कि ओह चीज के ऊपर दबाव भा तनाव पड़े पर ओकरे रूप में बदलाव होखे आ बाद में दबाव भा तनाव वाला बल हट जाए पर भी फिर से ऊ वापस अपना पुरानका रूप में न लवटे। एही कारण इनहन के बिबिध रूप आ आकृति में ढालल जा सके।